**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

**1․ Անունը, ազգանունը, զբաղեցրած պաշտոնը՝**

Բաբկեն Փաշինյան, մակրոտնտեսական քաղաքականության վարչության արտաքին հատվածի կանխատեսումների և վերլուծությունների բաժնի գլխավոր մասնագետ

**2. Գործուղման վայրը և ժամկետները`** Ավստրիա,ք. Վիեննա, 2025 թվականի հունիսի 2-ից 13-ը ներառյալ

**3. Հրավիրող կողմը**` Արժույթի միջազգային հիմնադրամ

**4. Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)**`

Գործուղման հիմնական նպատակն էր մասնակցել «Ներառական աճ» թեմայով մասնագիտական դասընթացին։ Դասընթացի շրջանակներում ներկայացվեցին մեթոդաբանական մոտեցումներ և գործիքակազմ՝ ուղղված տնտեսության մեջ առկա աղքատության մակարդակի, եկամտային անհավասարության և կլիմայական փոփոխությունների ազդեցությունների քանակական վերլուծությանը և գնահատմանը։ Առանձնահատուկ ուշադրություն դարձվեց մակրոտնտեսական քաղաքականության ազդեցության հետազոտմանը՝ մասնավորապես անհավասարության նվազեցման և աղքատության դեմ պայքարում դրա դերի գնահատմանը։ Դասընթացն ընդգծեց նաև ներառական աճի կարևոր խոչընդոտների բացահայտման անհրաժեշտությունը և անհատականեցված բարեփոխումների առաջնահերթություններն՝ ուղղված դրանց վերացմանը:

**5. Քննարկված թեմաները**`

I. Հիմնարար հասկացություններ

* Ներառական աճի սահմանում. հայեցակարգային շրջանակ և նշանակություն:
* «Աճ-աղքատություն-անհավասարություն-կայունություն» փոխկապակցվածությունը։
* Աճի տեսություն և հաշվարկ. զուգամիտության չափորոշիչներ, ընդհանուր գործոնային արտադրողականության (ԸԳԱ) տարբերություններ երկրների միջև:
* Դիմացկունության ձևավորում. ռազմավարություններ տնտեսական ճգնաժամերի պայմաններում վերականգնման համար

II. Չափումներ և ախտորոշում

* Աղքատության և անհավասարության ցուցանիշներ. քանակական գործիքներ և դինամիկ չափումներ
* Ոչ եկամտային ցուցանիշներ. ներառականության բազմաչափ գնահատում
* Աճի ախտորոշում
* Աճը խոչընդոտող սահմանափակումների բացահայտում:
* Սահմանափակումները հաղթահարելու քաղաքականությունների համադրություն
* Կայունության մարտահրավերներ
* Ներառական աճի ինտերակտիվ ախտորոշման գործիքի կիրառություն

III. Քաղաքականության գործիքներ

* Ֆիսկալ քաղաքականությունն ըստ եկամուտների՝ հարկային համակարգի նախագծում հավասարության համար և ըստ ծախսերի՝ պետական ծախսերի արդյունավետություն, ֆիսկալ վերաբաշխում
* Միկրոմոդելավորման վերլուծություն. քաղաքականությունների բաշխման ազդեցություն (օր.՝ ածխածնի գնագոյացում, Ավստրիայի դեպք)
* Աշխատաշուկայի քաղաքականություն
* Զբաղվածության և աճի փոխկապվածություն
* Աշխատաշուկայի ֆունկցիոնալությունը բարելավող ինստիտուցիոնալ բարեփոխումներ
* Արհեստական բանականության ազդեցություն. աշխատատեղերի կրճատում, սոցիալական ապահովության հետևանքներ, հարմարվողական քաղաքականություն
* Կառուցվածքային բարեփոխումներ. ազգային բարեփոխումների առաջնահերթություններ (Եվրոպական համատեքստ)

IV. Բազմաբնույթ մարտահրավերներ

* Գենդերային անհավասարություն
* Գենդերային տարբերությունների հիմնական պատճառներ
* Գենդերային հաշվառման քաղաքականություններ
* Կառավարում և կոռուպցիա
* Կոռուպցիայի-անհավասարության շրջանաձև կախվածություն
* Հակակոռուպցիոն միջոցառումներ և կառավարման բարելավում
* Մարդկային կապիտալի խոչընդոտներ. կրթություն և առողջություն որպես աճի որոշիչներ
* Կլիմայի փոփոխություն և կանաչ աճ
* Կլիմայական քաղաքականությունների բաշխման ազդեցություն
* Ներառական կայունության մոդելներ
* Ֆինանսական ներառականություն. ֆինանսական հասանելիությունը որպես աճի խթան

**6. Հանդիպումները, ելույթները, բարձրացված կամ քննարկված հարցերը`**

Դասընթացով նախատեսված դասախոսություններն ուղեկցվել են գործնական սեմինարներով՝ յուրաքանչյուր գործնական աշխատանք ամփոփվում էր ստացված արդյունքների քննարկմամբ: Մասնավորապես, որպես դասընթացի ամփոփում, ներկայացվել է շնորհանդես՝ ներառական աճը խոչընդոտող սահամանափակումների բացահայտման և դրանց վերացման քաղաքականությունների մշակմանն ուղղված Ղազախստանի օրինակով։

**7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը՝**

Այդպիսիք առկա չեն։

**8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.**

Այդպիսիք առկա չեն:

**9․ Ստորագրությունը, ամսաթիվը։**

**Բաբկեն Փաշինյան**



**18 հունիսի, 2025թ.**